KRITERIJI OCJENJIVANJA IZ KEMIJE

|  |  |  |  |
| --- | --- | --- | --- |
| OCJENA | USVOJENOST SADRŽAJA | PRAKTIČNI RAD | RJEŠAVANJE PROBLEMA |
| Nedovoljan (1) | Učenik nije usvojio osnovna znanja iz kemije | Učenik ne prati tijek odvijanja procesa pri izvođenju pokusa i ne surađuje s drugim učenicima | Učenik nije primjenio znanje na odgovarajući način jer nije shvatio smisao postavljenog problema |
| Dovoljan (2) | Učenik prepoznaje većinu osnovnih pojmova, međusobno povezuje nove s već usvojenim pojmovima uz pomoć učitelja, navodi samo poznate primjere, nabraja faze nekog procesa ali ne može samostalno opisati složenije procese i izvesti zaključke | Učenik može prepoznati pribor za izvođenje pokusa, može izvesti pokus prema zadanim uputama uz pomoć članova grupe ili učitelja, može opisati opažanja i bilježiti podatke te objasniti zaključke nakon što su ih donijeli ostali članovi grupe | Učenik primjenjuje osnovne zakonitosti pri rješavanju jednostavnih problema uz pomoć učitelja i uglavnom se ne uključuje u rasprave |
| Dobar (3) | Učenik poznaje i može definirati većinu pojmova, samostalno povezuje većinu novih s već poznatim pojmovima, uz pomoć nastavnika može opisati tijek različitih procesa, objasniti neke faze procesa te dati slične primjere | Učenik samostalno slaže i izvodi pokus sa zadanim priborom i prema uputama, prikuplja podatke i može objasniti zaključke jednostavnijih pokusa | Učenik se ponekad uključuje u raspravu te samostalno primjenjuje znanja u rješavanju jednostavnih problema |
| Vrlo dobar (4) | Učenik primjenjuje većinu novih pojmova i razumije vezu između novih i već poznatih pojmova, samostalno navodi nove primjere, uglavnom samostalno opisuje tijek nekog procesa, uz pomoć nastavnika rješava složenije probleme te se služi samostalno,ili uz pomoć učitelja kem.simbolikom pri opisivanju procesa | Samostalno slaže i izvodi pokuse, izvodi mjerenja, rezultate može prikazati tablično i grafički, može formulirati zaključke u suradnji s ostalim učenicima iz grupe i učiteljem | Samostalno, brzo i precizno rješava probleme uporabom uvježbanih metoda, uključuje se u rasprave, komentira i postavlja pitanja |
| Odličan (5) | Učenik primjenjuje sve nove pojmove, analizira ih, povezuje i samostalno koristi, samostalno opisuje i objašnjava (upotrebljavajući kem.simboliku) različite procese, samostalno navodi primjere | Samostalne praktične radove izvodi korektno, na vrijeme, samostalno formulira zaključke, kritički ih analizira i otvara nove probleme zadaljnja istraživanja | Samostalno rješava i zahtjevnije probleme, koristi primjerene analitičke i sintetičke metode za rješavanje problema, kritički analizira rješenje problema uz primjenu kem.simbolike |